Tema for vårt rotary møtet den 25. april var;   
”Skrått blikk på skolen i Norge kontra Italia bygget på egne erfaringer” ved Sara Heldaas.

Sara kom til møtet i fullt russeantrekk da hun går siste året på Elvis etter å ha kommet til Elverum for å gå ferdig videregående skole her.

Sara har bodd i Italia siden hun flyttet dit sammen med sin mor som treåring og har bodd der frem til for litt over ett år siden. Hun har imidlertid vært på Kvithammarberget på ferie og snakker derfor så godt som ekte bygde dialekt – kun en y lyd var i henhold til Albert det som kunne tyde på at hun ikke var ekte Heradsbygding.

Hun fortalte at den italienske skolen var noe annerledes en norsk skole. Den består av tre deler, først tre år på prioriy deretter fem år og så det som dekker vår videregående skole men som består av fem år. I Italia er det slik at dersom man ikke består eksamen er det ingen mulighet for å gå opp igjen i faget samme år, man må gå hele året om igjen.

Man tiltaler læreren med De og bruker ikke navn. Hun fortalte at hun ble svært forskrekket da hun i starten satt i klasserommet og en av elevene ropte ”Per” for å få lærerens oppmerksomhet. Dette ville vært totalt uakseptabelt i Italia.

På Elvis er det faste bord og det er ikke greit å sette seg på plassen til en annen, det var derfor en utfordring å være ny å få en tilhørighet til en gruppe og derved få innpass. Nå har hun fått venner og trives godt som elev ved ELVIS.

Femti prosent av dem som fullfører videregående skole i Italia flytter til utlandet for å få seg jobb. Grunnen til dette er den svært anstrengte økonomien i landet. Det er heller ikke normalt å ha jobb for studenter da det er få ledige jobber og de jobbene som finnes går til voksne som trenger jobb. Sara fortalte også at det var en utfordring for folk med høy utdannelse å få jobb da de fleste i Italia ikke likte å ansette personell som var høyere utdannet enn de selv.

Hun kunne også fortelle at det ikke er yrkesskoler slik vi kjenner dem her i Norge. Yrket læres i familien ved at en far som er snekker lærer opp sine barn i yrket. Yrkesfagene er derfor i stor grad knyttet til familiene og yrket går i arv.

Sara sa den norske skolen var god og mente norske elever måtte være takknemlig for å bo i et land der det er jobber og muligheter for videre studier om man ønsker

Sara har hele livet tenkt å bli veterinær men etter å ha sett bestefar med blodig elghakk har hun funnet ut at dette ikke er et yrke for henne. Nå er målet å bli eiendomsmegler.

Takk for et sprudlende foredrag og et innblikk i Italiensk skole.